OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 2 Pv 449/15/8810	Spišská Nová Ves 21.12.2015 
EEČ: 2-68-1622-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 1271/16 XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v dobe od 01. mája 2015 do 30. novembra 2015 v meste XXXXX, v obci Helcmanovce a inde, ako otec mal. XXXXX, nar. XXXXX, mal. XXXXX, nar. XXXXX, mal. XXXXX, nar. XXXXX a mal. XXXXX, nar. XXXXX, si neplnil zákonnú vyživovaciu povinnosť, i keď mu táto povinnosť vyplýva z § 62 Zákona o rodine a podľa rozsudku Okresného súdu Spišská Nová Ves sp. zn. 16P/117/2015 zo dňa 15.06.2015, ktorý nadobudol právoplatnosť dňa 24.06.2015, mal prispievať na výživu každého z nich sumou vo výške 30% zo sumy životného minima na nezaopatrené neplnoleté dieťa mesačne vždy do 15. dňa v mesiaci vopred k rukám XXXXX, nar. XXXXX, matky detí, čím mu za uvedené obdobie vznikol dlh na výživnom v sume 379,64 €,  
lebo zanikla trestnosť činu.  
 
Odôvodnenie:
Vyšetrovateľ PZ, Okresného riaditeľstva PZ, Odboru kriminálnej polície v Spišskej Novej Vsi uznesením ČVS: ORP-560/1-VYS-SN-2015 zo dňa 21.08.2015 podľa § 199 ods. 1 Trestného poriadku začal trestné stíhanie a uznesením zo dňa 18.11.2015 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona na tom skutkovom základe, že v dobe od 01. mája 2015 až doposiaľ v meste XXXXX, v obci XXXXX a inde, ako otec mal. XXXXX, nar. XXXXX, mal. XXXXX, nar. XXXXX, mal. XXXXX, nar. XXXXX a mal. XXXXX, nar. XXXXX, si neplnil zákonnú vyživovaciu povinnosť, i keď mu táto povinnosť vyplýva z § 62 Zákona o rodine a podľa rozsudku Okresného súdu Spišská Nová Ves sp. zn. 16P/117/2015 zo dňa 15.06.2015, ktorý nadobudol právoplatnosť dňa 24.06.2015, mal prispievať na výživu každého z nich sumou vo výške 30% zo sumy životného minima na nezaopatrené neplnoleté dieťa mesačne vždy do 15. dňa v mesiaci vopred k rukám XXXXX, nar. XXXXX, matky detí, čím mu za uvedené obdobie vznikol dlh na výživnom v sume 379,64 €.

	V priebehu skráteného vyšetrovania bolo zistené, že obvinený uhradil oprávnenej dňa 19.11.2015 sumu 60,- € a dňa 25.11.2015 sumu 320,- €. Spolu teda obvinený XXXXX uhradil oprávnenej sumu 380,- €, pričom za uvedené obdobie bol povinný uhradiť sumu 379,64 €.

Oprávnená XXXXX potvrdila, že od obvineného obdŕžala vyššie uvedené sumy ako dlh na výživnom za obdobie od 01. mája 2015 do 30. novembra 2015. Zároveň uviedla, že dlh na bežnom výživnom je v plnom rozsahu uhradený a neplatenie výživného nemalo pre deti trvalo nepriaznivé následky, ani neboli vystavené nebezpečenstvu núdze.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Keďže boli splnené podmienky účinnej ľútosti, bolo potrebné rozhodnúť tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Peter Kanárik 
prokurátor